recursal/SuperWikiNEXT-32B huggingface dataset:
**Mohammad-Reza Rahchamani** (persisk: محمدرضا راه‌چمنی‎‎; født 1. desember 1952 i Sabzevar i provinsen Razavi-Khorasan i Iran, død 9. mars 2020 i Teheran) var en iransk lege og reformvennlig politiker. Fra 1984 til 2000 representerte han Sabzevar i det iranske parlament. Tidlig i 2000-tiåret ledet han den iranske statlige velferdsorganisasjonen.

Liv og virke
------------

### Bakgrunn

Rahchamani ble født i Sabzevar nordøst i Iran og studerte medisin.

### Politisk virke

Han var med på å grunnlegge Islamsk Irans solidaritetsparti. Fra 1998 til 2002 var han partiets generalsekretær, og i 2006 ble han formann for partiets sentralråd. Solidaritetspartiet er Irans eldste moderate reformistiske gruppe.[]

Han var også med på å grunnlegge Det islamske Irans islamske medisinske selskap. Han satt som representant i nasjonalforsamlingen gjennom fire valgperioder.

I 2020 var han generalsekretær for Det nasjonale enhets- og samarbeidsparti, og trosset da beslutningen til de mer konvensjonelle reformvennlige om å protestere ved å la være å stille ved valget til den lovgivende forsamling i februar. Han kunngjorde i stedet at en koalisjon av tolv reformistiske partier stilte til valg. Rahchamani ble gjenvalgt til parlamentet, nå som representant for Astaneh Ashrafiyeh i provinsen Gilan ved Kaspihavet. Valgresultatet ble bekjentgjort mot slutten av februar.

### Død

Han ble smittet under koronavirusepidemien som spredte seg til Iran, og døde 67 år gammel den 9. mars 2020 på Masih Daneshvari-hospitalet i Teheran.

Referanser
----------

1. ↑   «Former Iranian MP dies of coronavirus», oppført som Mohammad Reza Rahchamani, utgitt 9. mars 2020, besøkt 19. mars 2020[Hentet fra Wikidata]
2. ↑   www.tehrantimes.com, besøkt 19. mars 2020[Hentet fra Wikidata]
3. 1 2 3 4  Boroujerdi, Mehrzad; Rahimkhani, Kourosh (2018). *Postrevolutionary Iran: A Political Handbook*. Syracuse University Press. s. 682. ISBN 9780815654322.
4. ↑  Dareini, Ali Akbar (11. juli 2003), «Twins Return in Separate Coffins to Iran», *The Associated Press*, besøkt 14. februar 2020
5. ↑  «Rah-Chamani elected Solidarity Party Central Council chairman», *Tehran Times*, 8. oktober 2006, besøkt 14. februar 2020
6. ↑  «List of Legally Registerred Parties in Iran». *Khorasan Newspaper*. Pars Times. 30. juli 2000. s. 4. Besøkt 21. august 2015.
7. ↑  «With Most Reformists Barred, Iran's Parliamentary Elections Offer Little Choice», *RFE/RL*, 8. februar 2020, besøkt 14. februar 2020
8. ↑  «Former Iranian MP dies of coronavirus». Tehran Times. 9. mars 2020. Besøkt 9. mars 2020.
***Anarchy Online*** (***AO***) er et norsk, nettbasert, flerspiller rollespill, et *MMORPG*, utviklet av Funcom og lansert sommeren 2001 til Windows.

Spillet finner sted i et sciencefictionunivers, på planeten «Rubi-Ka» fra året 29475. Plottet konsentrerer seg om konflikten mellom et monopolistisk og grådig selskap ved navn «Omni-Tek» og opprørerne, som i et samlebegrep blir kalt «Clans». I tillegg finnes det en nøytral gruppering, «Neutrals», for de som ikke ønsker å velge side i konflikten.

Etter utgivelsen av Anarchy Online i har spillet blitt utvidet flere ganger.

* *The Notum Wars* (2002)
* *The Shadowlands* (2003)
* *Alien Invasion* (2004)
* *Lost Eden* (2006)
* *The Legacy of the Xan* (2009)

Av disse er *The Shadowlands* den absolutt største utvidelsen og mer enn dobler spillarealet.

Gaute Godager var «Game Director» i begynnelsen. Marius Enge ga ut *Alien Invasion* og tok over som «Game Director» rett etter *Shadowlands*-utvidelsen. Morten Byom tok over ved utgivelsen av *Lost Eden*. Nåværende prosjektleder for Anarchy Online er Fia "Lindelu" Tjernberg som tok over for Colin "Means" Cragg i desember 2011.

Det har også kommet en bok om handlingen før selve spillet, samt en egen CD med spillmusikk.

Utmerkelser
-----------

MMORPG-et har så langt mottatt 20 internasjonale priser (blant annet Best Persistent World Expansion Pack (RPGVault, 2003), Outstanding Achievment in Art Direction (RPGVault, 2003) og Best Online Game (ECTS, 2001)).

Eksterne lenker
---------------

* (en) *Anarchy Online* på Steam Rediger på Wikidata

* (en) *Anarchy Online* hos MobyGames Rediger på Wikidata

* (en) *Anarchy Online* hos MobyGames Rediger på Wikidata

* (en) *Anarchy Online* på Metacritic Rediger på Wikidata

* (en) *Anarchy Online* hos Internet Game Database Rediger på Wikidata

Portal: Videospill
**Hinnebregne** (latin: *Hymenophyllum wilsonii*) er en art av flerårige bregner innenfor hinnebregneslekten. Den er den eneste arten av denne slekten (og av hinnebregnefamilien) som vokser i Norge.

Planten er vanskelig å oppdage, bare 2–10 cm høy. Bladplatene er bare ett cellelag tykke, og den krypende jordstengelen er liten og tynn. Den har små, skrått oppstående, enkelt flikete (gaffeldelte) eller uflikete blader som er rundt lansettformede. Bladene er mellom- eller mørkegrønne, og blir brune når vinteren er over og hvis den overlever frosten. Midtnerven er rett og brun, og bladkanten er meget fint tannete.

Sporehushopene (sori) er meget spesielle, idet de omgis av to mørkebrune eller brun-fiolette små begerbladfliker som kan være formet som en krukke eller åpen sekk rundt sori.

I Norge vokser den kun langs hele kysten av Vestlandet, i Norden forøvrig finner vi den på Færøyene, og sjelden på det sørlige Island.

Hinnebregne, her på Godøya på Sunnmøre, er vanskelig å oppdage.

Eksterne lenker
---------------

* (en) *Hinnebregne* i Global Biodiversity Information Facility Rediger på Wikidata

* (sv) *Hinnebregne* hos Dyntaxa Rediger på Wikidata

* (en) *Hinnebregne* hos NCBI Rediger på Wikidata

* (en) *Hinnebregne* hos The International Plant Names Index Rediger på Wikidata

* (en) *Hinnebregne* hos Tropicos Rediger på Wikidata

* (en) *Kategori:Hymenophyllum wilsonii* – bilder, video eller lyd på Wikimedia Commons Rediger på Wikidata

* *Hymenophyllum wilsonii* – detaljert informasjon på Wikispecies Rediger på Wikidata
* Bregner av slekten *Hymenophyllum* observert i Cornwall, UK
* Større liste over arter innenfor *Hymenophyllum*

|  |  |
| --- | --- |
| Oppslagsverk/autoritetsdata | Store norske leksikon
 |
**Charisma Carpenter** (født 23. juli 1970 i Las Vegas i Nevada) er en amerikansk skuespillerinne. Hun er best kjent for sin deltagelse i rollespillet Cordelia Chase i TV-serien Buffy the Vampire Slayer og spin-off serien Angel. 

Carpenter har blitt nominert til en Saturn Award og hennes nyeste rolle var en gjesterolle i TV-serien *Legend of the Seeker* som ble sendt på TV i USA i november 2009. I i juni 2004 var hun månedens modell Playboy der hun var avbildet i en ti-siders artikkel i tillegg til forsiden.

Carpenter giftet seg med snekkeren Damian Hardy den 5. oktober 2002. Den 24. mars 2003 fødte hun en sønn som fikk navnet Donovan Charles Hardy. På slutten av 2007 ble paret separert og de fikk skilsmisse i juli 2008. 

Carpenter er fitness-entusiast, og hennes utendørs-hobbyer er blant annet sykling, rulleskøyter, ridning, fotturer og fjellklatring. Carpenter bor i Los Angeles.

Referanser
----------

Eksterne lenker
---------------

* (en) Charisma Carpenter på Internet Movie Database Rediger på Wikidata

* (sv) Charisma Carpenter i Svensk Filmdatabas Rediger på Wikidata

* (fr) Charisma Carpenter på Allociné Rediger på Wikidata

* (en) Charisma Carpenter på AllMovie Rediger på Wikidata

* (en) Charisma Carpenter hos Turner Classic Movies Rediger på Wikidata

* (en) Charisma Carpenter hos Rotten Tomatoes Rediger på Wikidata

* (en) Charisma Carpenter hos TV Guide Rediger på Wikidata

* (en) Charisma Carpenter hos The Movie Database Rediger på Wikidata

* (en) Charisma Carpenter hos Behind The Voice Actors Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** Discogs
 |
**Anarkali Akarsha** (født 12. juli 1987 i Colombo på Sri Lanka) er en srilankisk film- og teledramaskuespiller, modell og politiker. Hun ble kronet Miss Sri Lanka 2004 og hun representerte Sri Lanka i skjønnhetskonkurransen Miss World det samme året. Hun har også jobbet som merkevareambassadør samt med pengeinnsamlinger. Hun gikk på Colombo International School.

Filmkarriere
------------

Anarkali Akarshas første offentlige mulighet til å være skuespiller kom da Somaratne Dissanayake og Renuka Balasuriya, som regisserte og produserte fjernsynsdramaet *Iti Pahan* i 1995, var på jakt etter en liten jente som snakket flytende engelsk. I dramaet spilte hun rollen som «Daisy Susan» ved siden av den anerkjent skuespilleren Vasanthi Chathurani.

Etter neste et syvårs opphold tok Anarkali Akarshas et nytt skuespilleroppdrag i 2003, i en alder av 15, hvor hun fikk hovedrollen i *Pissu Trible*. Deretter spilte hun i en rekke fremgangsrike filmer og mottok anerkjennelse for sine fjernsynsdramatolkninger som «Inoka» i *Sihinayak Paata Paatin* og «Tanya» i *Santhuwaranaya*.

Referanser
----------

1. ↑   www.celebrity-birthday.uk[Hentet fra Wikidata]
2. ↑  lkgirls.weebly.com
3. ↑  «Anarkalli in 'Iti Pahan'». Lankalibrary.com. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 8. september 2010.  «Arkivert kopi». Arkivert fra originalen 7. juni 2011. Besøkt 8. juli 2016.
4. ↑  «Anarkalli Aakarsha in 'Sihinayak Pata Patin'». Sundayobserver.lk. 25. januar 2004. Arkivert fra originalen 5. juni 2011. Besøkt 8. september 2010.  «Arkivert kopi». Arkivert fra originalen 5. juni 2011. Besøkt 8. juli 2016.
5. ↑  Anarkalli in 'Santhuwaranaya' Arkivert 23. januar 2011 hos Wayback Machine.

Eksterne lenker
---------------

* (en) Anarkali Akarsha – kategori av bilder, video eller lyd på Commons Rediger på Wikidata
* (en) Anarkali Akarsha på Internet Movie Database Rediger på Wikidata
**Damaizhou** (forenklet kinesisk: 大麦粥; tradisjonell kinesisk: 大麥粥; pinyin: **Dàmàizhōu**) er en type grøt som har sitt opphav i Danyang i provinsen Jiangsu i Kina. Det dreier seg om *byggvelling*. I tillegg til bygg er det også ris og alkali i grøten.

Den lokale tradisjon er at Qianlong-keiseren kom til Danyang, og de lokale embedsmenn ikke kunne sette frem kostbare eller delikate retter for ham. Forsiktig tilbød de ham byggvelling. Keiseren likte det svært, og siden da har Damaizhou blitt vanlig i Danyang både til frokost og kveldsmat. 

Innen tradisjonell kinesisk medisin tillegges damaizhou de to egenskaper at den styrker milt og mage, og at den lindrer solstikk.

Referanser
----------

1. ↑  «趣话丹阳大麦粥-《烹调知识》2004年03期». Cnki.com.cn. Besøkt 26. september 2011.
2. ↑  «中国丹阳». Danyang.gov.cn. 9. september 2009. Arkivert fra originalen 24. september 2011. Besøkt 26. september 2011.  «Arkivert kopi». Arkivert fra originalen 24. september 2011. Besøkt 20. januar 2020.
3. ↑  «趣话丹阳大麦粥―《烹调知识》―2004年第3期―龙源期刊网». Qikan.com.cn. Arkivert fra originalen 1. april 2012. Besøkt 26. september 2011.
4. ↑  «丹阳大麦粥». Xcb.tzsz.net. 26. september 2010. Arkivert fra originalen 2. april 2012. Besøkt 26. september 2011.
5. ↑  «大麦粥\_新闻中心\_新浪网». News.sina.com.cn. 6. august 2008. Besøkt 30. september 2011.
**Charisma Records** var et britisk plateselskap grunnlagt i 1969 av den tidligere journalisten Tony Stratton-Smith, som da også var manager for bandene The Nice, Bonzo Dog Band og Van der Graaf Generator. Han kunne ikke finne noen plateselskaper som ville gi disse bandene platekontrakt, så han startet sitt eget plateselskap og ga ut Van der Graaf Generator-albumet *The Least We Can Do Is Wave To Each Other* på egen hånd. 

Charisma Records ble distribuert av Phonogram Records i Europa og av Buddah Records i USA fra 1971. Før 1971 hadde Charisma benyttet flere forskjellige distributører i USA, som for eksempel ABC Records, Dunhill Records, Impulse Records og Elektra Records. I tillegg sto Atlantic Records for flere USA-utgivelser for Charisma i årene fra 1973 til 1992.

I 1983 ble Charisma Records kjøpt opp av Virgin Records, men fortsatte å operere aktivt frem til 1992 da Virgin kjøpte opp EMI og la Charismas virksomhet inn under hovedselskapet Virgin. Enkelte ny-utgivelser som opprinnelig ble utgitt på Charisma, er i den senere tiden blitt utgitt på EMI. 

Charisma Records har nå gjenoppstått via EMIs Angel Music Group.

Se også
-------

* Genesis
* Peter Gabriel
* Van der Graaf Generator
* Monty Python

Eksterne lenker
---------------

* Samler-nettsted med diskografi
* Tony Stratton-Smith og The Marquee Club
* Charisma Label – platecovere og kunstnerne på www.collectable-records.ru
* The Famous Charisma Label 1969 – 1986. En bok om Charisma Records
* Det nåværende Charisma på AngelMusicGroup.net

|  |  |
| --- | --- |
| Oppslagsverk/autoritetsdata | VIAF **·** BNF **·** BNF (data) **·** MusicBrainz **·** Discogs
 |
**Ananias Christopher Hansen Dekke** (født 22. juli 1832 i Bergen, død 22. mai 1892 samme sted) var en norsk skipskonstruktør, i sin tid landets viktigste bygger av treskip. Han giftet seg i 1864 med Rebekka Arloug Stoltz som han fikk elleve barn med. De bodde i Kalfarveien 53.

Som ung lærte han å male og som sin far, å bake. Han gikk på Bergen katedralskole 1844, men i 1848 begynte han ved *Brunchorst & Bredal*, et skipsverft eid av familien Brunchorst (slekt) siden etableringen i 1784 (se Verftet (Bergen). Dekke gikk i 1852 ett år i lære hos McKay i Boston. Tilbake i Bergen kjøpte han halve verftet og drev det under navnet *Brunchorst & Dekke* frem til sin død i 1892. Det bygget 41 seilskip og 14 dampskip, og dokken het *Dekkedokken* eller *Dikkedokken*. 
Enken og sønnene overtok.

Dekke satt i bystyret 1859-72, 1877-92 og formannskapet 1865-69, og var suppleant til Stortinget 1880-82. 
Ananias Dekke var morfar til skipsreder Erling Dekke Næss og filosofen Arne Næss.
Dekkes store kunstsamling ble solgt til Rasmus Meyer i 1905.

Se også
-------

* Dekke (slekt)
* «Dekkeskapningene»

Referanser
----------

1. 1 2   Stortinget og statsraadet: 1814–1914. B. 1 D. 1 : Biografier A-K, side(r) 192[Hentet fra Wikidata]
2. 1 2   Norsk biografisk leksikon, oppført som Ananias Christopher Hansen Dekke, Norsk biografisk leksikon ID Ananias\_Dekke, besøkt 9. oktober 2017[Hentet fra Wikidata]
3. ↑  (no) Ananias Dekke i Norsk biografisk leksikon
4. ↑  W. M. (Wilhelm Melchior) Schjelderup (1903). *Bergens næringsliv i ældre og nyere tid i tekst og billeder*. Kristiania.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Historisk befolkningsregister **·** Geni
 |
En **arktisk front** er en værfront som inneholder et skille mellom en luftmasse med meget kald arktisk luft, og en luftmasse med noe mildere og fuktigere polarluft som ofte har passert over en strekning med åpent og forholdsvis varmt havvann. Arktiske fronter kan gi turbulent og uberegnelig vind av opptil orkans styrke, grov sjø, kraftig snøvær og ising. En slik voldsom utvikling er mulig fordi polarluften på forhånd er blitt fuktig og ustabil (dvs. at temperaturen synker raskt med høyden), og fordi den er betydelig mildere og fuktigere enn den arktiske luften.

Arktiske fronter dannes gjerne over åpent hav, ofte nær iskanten. De kan opptre i forbindelse med polare lavtrykk, men forekommer også uavhengig av slike. I norske farvann forekommer de i den nordlige delen av Norskehavet og i Barentshavet.

**Antarktiske fronter** er de arktiske fronters motstykke i farvannene rundt Antarktis.

Farlige, og vanskelige å varsle
-------------------------------

Arktiske fronter kan være farlige for skipsfarten, og også for gass- og oljeplattformer. I 1974 omkom 36 fiskere da fabrikktråleren Gaul forsvant i en storm utenfor Nordkapp, og dette forliset kan ha vært forårsaket av en arktisk front. I det 20. århundre skjedde nærmere 60 norske forlis i Arktis, og mer enn 340 omkom. Disse ulykkene skyldtes ikke bare arktiske fronter, men de fleste av dem kunne relateres til sterk vind og/eller ising, pakkis eller store bølger.

Arktiske fronter er desto farligere fordi de er vanskelige å varsle:

* De er ofte forholdsvis små.
* Observasjonsnettet i arktiske strøk er glissent.
* De har høysesong om vinteren, og i vintermørket er det vanskelig å observere skybanker og andre uværstegn fra et skip.

For å bedre varslingen har forskere siden 1980-årene skaffet seg bedre kunnskaper om denne typen uvær ved hjelp av satellittbilder, spesialkonstruerte fly og droner, og ved å droppe sonder som måler temperatur, fuktighet, lufttrykk og vindstyrke.

Referanser
----------

1. ↑
2. ↑
3. ↑
4. ↑
5. ↑
6. ↑
**Henrik Bernhard «Hinke» Bergegren** (født 22. april 1861 i Stockholm, død 10. mai 1936 samme sted) var en svensk sosialistisk skribent, redaktør og agitator. 

Hinke, som han ble kalt, arbeidet som journalist og redaktør og var blant annet redaksjonssekretær i avisa Social-Demokraten. Han var også redaktør for ungsosialistenes tidsskrift *Brand*, gav ut Proletären og skrev flere romaner, noveller og skuespill. Bergegren var en av de ledende revolusjonære sosialdemokratene og kjempet både for allmenn og lik stemmerett, pasifisme og retten til prevensjon. Med tilhørighet til det sosialdemokratiske partiets radikaliserte del, kom han til å stå for et anarkistisk sosialistisk standpunkt, og var blant de mange som i 1908, etter en lengre tids konflikt med Hjalmar Branting, ble ekskludert fra det sosialdemokratiske partiet. 

Hjalmar Branting forsøker å gjøre rent i anarkisten Hinke Bergegrens munn.
Ungsosialistene som fulgte Hinke Berggren ut av partiet ble ofte kalt for «unghinkar». Han er kanskje best kjent i ettertid for sitt arbeid for å spre informasjon om prevensjon. I 1910 gjennomførte han kampanjen «*Kärlek utan barn*» der han brukte uttrykket «*Det är bättre med kärlek utan barn än barn utan kärlek*». For dette arbeidet ble han dømt til en kortere fengselsstraff. Loven mot agitasjon for prevensjon som ble vedtatt i 1910 ble hetende «Lex Hinke» etter Bergegren.

I 1921 brøt han med ungsosialistene etter mange år som passivt medlem, og var med på å etablere det Komintern-tilknyttede Sveriges kommunistiska parti (nåværende Vänsterpartiet).

Referanser
----------

1. 1 2 3   Svenskt biografiskt lexikon, «H (Hinke) B Bergegren», Svensk biografisk leksikon-ID 18564[Hentet fra Wikidata]
2. ↑   Svenskagravar.se, «Bergegren, Henrik Bernhard», besøkt 10. mars 2017[Hentet fra Wikidata]

  


|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Svenskt biografiskt lexikon **·** Prabook **·** Nationalencyklopedin **·** BIBSYS **·** VIAF **·** GND **·** ISNI **·** LIBRIS **·** SUDOC
 |
**Arleigh Winston Scott** (1900–1976) var generalguvernør på Barbados mellom 18. mai 1967 til 9. august 1976. 

Han var den første innfødte generalguvernøren fra Barbados, og fikk sin utdannelse ved St. Giles Boys 'School og College Harrison. Han studerte medisin ved Howard University i USA og ved University of Edinburgh i Skottland.

Han returnerte til Barbados i 1953 etter endt utdannelse i USA og Storbritannia, og han ble i hjemlandet vellykket og høyt ansett som kirurg og lege. Han etablerte et sykehjem, som er kjent under navnet Woodside Memorial Clinic, og som han fortsatte å drive helt selv frem til han ble utnevnt til generalguvernør. 

Han hadde en fremragende rolle innen samfunnsarbeid og han ga sine tjenester gratis til Barnas Goodwill League, så vel som foreleser og professor i folkehelse. Fra tid til annen lærte han om viktigheten av hygiene til elevene ved noen av barneskolene i Bridgetown-området. Winston Scott satt i senatet på Barbados mellom 1964 og 1967. 

I 1966 ble han utnevnt til Det kongelige råd for Barbados. Det samme året ble han adlet av dronningen og han ble dermed kjent som Sir Winston Scott. 

Han døde som generalguvernør. 

Scott var storkorsridder av The Royal Victorian Order og The Most Distinguished Order of Saint Michael and Saint George. Han var dermed slått til ridder og kunne føre tiltaleformen *Sir* foran sitt navn.

  


|  |  |
| --- | --- |
| Oppslagsverk/autoritetsdata | Prabook
 |
**Edward Löwe** (1794–1880) var en engelsk sjakkspiller.

Liv og virke
------------

Löwe, som etter sigende stammet fra Praha, kom til London rundt 1820.) Fra 1830-årene av var han stamgjest på *Grand Cigar Divan*, der de beste sjakkspillerne i London vanket.

I 1847 vant Löwe en match mot Howard Staunton med sifrene 5:2, riktignok fikk Löwe en bonde og to trekk i forgave. Av matcher på like vilkår vant Löwe 7,5:6,5 mot Hugh Alexander Kennedy i 1849, tapte 2,5:7,5 mot Frederic Deacon i 1851, og tapte 8:13 mot James Hannah i 1856. I 1858 tapte han seks enkeltpartier mot Paul Morphy.

Löwe deltok i to turneringer i London. I *Divan* 1849 slo han Arthur Simons 2:0 og tapte 1,5:2,5 mot George Webb Medley i en turnering som ble vunnet av Henry Thomas Buckle. I den store internasjonale turneringen i London 1851 ble Löwe slått ut av Marmaduke Wyvill allerede i første runde. Wyvill kom til finalen, der han tapte for turneringsvinneren Adolf Anderssen.

Litteratur
----------

* Mario Ziegler: *Das Schachturnier London 1851*. ChessCoach, St. Ingbert 2013. ISBN 978-3-944158-00-6, s. 88–91

Referanser
----------

1. ↑  Johann Berger: *Schach-Jahrbuch für 1892/93*, Veit & Comp. Leipzig 1893, s. 139
2. ↑  *Chess Player's Chronicle*, 1861, s. 99 (*«who, during the last thirty years has been a constant visitor of the house»*)
3. ↑  Thomas Beeby: *An account of the late chess match between Mr. Howard Staunton and Mr. Lowe*, Charles Gilpin, London 1848.
4. ↑  Morphy, P.C. – Lowe, E. 1858, Edo Historical Chess Ratings

Eksterne lenker
---------------

* (en) Edward Löwe – chessgames.com Rediger på Wikidata

* (en) Edward Löwe – 365Chess.com Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI
 |
Middelaldersk kane fra Telemark med skårne dragehoder og ringkjeder. En radiologsk datering viser at den er skåret en gang mellom 1290 og 1380. Lengde 38 cm. Foto Anne-Lise Reinsfelt, Norsk Folkemuseum, NF.1906-0287.
Kane fra Tinn i Telemark datert 1766. Den har innskriften "OTS 1794 1766 SSS" og lengde 48 cm. Foto Anne-Lise Reinsfelt, Norsk Folkemuseum, NF.1992-0278.
**Kane** er brukt som betegnelse på et båtformet drikkekar med to hanker. Hankene er gjerne symetriske og kan være formet som dragehoder. Det forekommer også kaner der den ene hanken er formet som et hode og den andre som hale. Det kan være vanskelig å skille kaner fra kjenger og ølfugler, men disse har gjerne rundere eller mer oval korpus. Eldre kaner er skåret i tre, men i nyere tid er det også produsert kaner i keramikk.

I Norge ser det ut til at bruk av kaner på 1700- og 1800-tallet har vært avgrenset til Østlandet, særlig Telemark, men de har nok hatt en bredere utbredelse tidligere. I middelalderen har skipsformede bordkar vært brukt i store deler av Europa. Betegnelsen *kane* svaret til mellomhøytysk *Kahn* og hollandsk *kaan* som begge betyr båt. På engelsk og fransk ble de kalt *nef* som er avledet av det latinske *navis*. På tysk kalles de *Schiffchen* eller *Nachen*. Disse har vært brukt til forskjellige formål som drikkekar, vinbeholdere, matkar og lysholdere, og de minste har vært brukt til salt eller krydder. Av franske dikt fremgår det at slike kar har vært brukt som drikkekar på 1200-tallet. Båtformede drikkekar nevnes også i skriftlige, europeiske kilder på 1100-tallet, og disse var ofte forsynt med hjul.

Se også
-------

* Kjenge
* Ølfugl

Litteratur
----------

* Gjærder, Per (1975): *Norsk drikkekar av tre*. Bergen – Oslo – Tromsø
* *Kulturhistorisk leksikon for nordisk middelalder*, bd 3, (1958), Oslo.
* Visted, Kristoffer og Stigum, Hilmar, (1951): Vår gamle bondekultur. Oslo.
* Østby, Jon Birger (1983): *Nomenklatur for drikkestell*, med tegninger av Torill Sand. Oslo[*død lenke*]

Noter
-----

1. ↑  Visted og Stigum (1952), bd. 2, s. 127.
2. ↑  Kulturhistorisk leksikon for nordisk middelalder bd. 3 sp. 317.
3. ↑  Gjærder (1975) s. 222.

Eksterne lenker
---------------

* Kaner i DigitaltMuseum.no
Sigurd Islandsmoen
Biskopen og eventyrsamleren Jørgen Moe (1813-1882) i xylografisk portrett ved Adolf Closs etter et fotografi av Frederik Klem
**«Det lysnet i skogen»** er et dikt skrevet av Jørgen Moe i 1850. I 1800-tallets sangbøker har den en melodi som er lånt fra folkemelodien *Ack Värmeland, du sköna*. Senere satte komponisten Sigurd Islandsmoen (1881–1964) melodi til. Visa er også blitt sunget til *En liten vise* (Om kvelden når det mørkner) av Arnulf Øverland.

Visa har ofte vært spilt i Ønskekonserten på NRK, gjerne fremført av Lommedalen sangkor, og den finnes på platen *Frem fra Glemselen kap.10* med Helge Borglund.

I sangen beskriver Jørgen Moe hvordan han fra sine studiedager i Kristiania "med de bonede skinnende saler" vandret gjennem Lommedalen, over Krokskogen og frem til "hvor bakkestupet skrånet" (Krokkleiva) hvor han så de "brede fjorder" (Tyrifjorden og Steinsfjorden) og sitt "kjære hjem" (Mo).
Veien Jørgen Moe gikk var en del av Den bergenske kongevei mellem Kristiania og Bergen. Rester av veien er fortsatt godt synlig fra Steinskogen forbi Værtshuset Bærums Verk. Videre er veien frem til Sundvollen nesten slik Moe gikk den.

Teksten
-------

1. Det lysnet i skogen da ilte jeg frem  
snart sto jeg hvor bakkestupet skrånet.  
Jeg så den vide bygd og jeg så mitt kjære hjem,  
jeg så hvor de fjerne åser blånet.  
Jeg så de brede fjorder som skar seg inn i bukt,  
og elven så jeg blinke og krumme seg så smukt,  
jeg lengtes til de sollyse sletter.
2. Og dog var det atter som den sukkende li,  
kunne blidelig holde meg tilbake,  
som om den bak meg hvisket: Forlater du min sti,  
for ned i folkevrimmelen å drage.  
Akk skogen og fjellvannet hadde i mitt sinn  
for første gang suset sin vemodstanke inn,  
og siden jeg glemmer den vel aldri.
3. Thi ofte når jeg går i den myldrende by,  
med de bonede skinnende saler,  
den samme hvisken lyder så bønnlig så blyg,  
fjernt henne fra min barndoms grønne daler.  
Da griper meg en lengsel til skog og til fjell,  
jeg hører atter bjeller og lurlokk hver kveld,  
og sus gjennom skjeggete graner.

Referanser
----------

1. ↑  *Norsk visebok*, Oslo 1993, s. 315
**Eli Havig Støre Erichsen** (født *Støre* 23. januar 1894 i Mosjøen, død 9. januar 1988 i Oslo) var en norsk barnebokforfatter, bosatt i Oslo. Hennes foreldre var Jon Støre, f. 1858 I Skogn og Ragna Støre, f. I863 I Vefsn. Ragna var datter av Stortingsrepresentant, lagtingspresident og lensmann I Vefsn, Christian Møinichen Havig, og Eli således hans datterdatter.

Hun debuterte i 1942 med *Eventyr og historier for barn*, og skrev i alt elleve bøker. De første bøkene hadde preg av folkelig fortellerkunst fra hjemtraktene, med sagn- og eventyrstruktur. Trilogien om Signe (*Signe* 1965, *Signes nye verden* 1967, *Signe og Signora* 1970) er mer realistisk anlagt; her skildres ei jente fra Finnmarkskysten som mister synet, men ikke troen på livet. Handlingen i trilogien er lagt til ca 1900. Det første bindet foregår i oppvekstmiljøet med konstrastering mellom rike og fattige, det andre på blindeskolen i Trondheim, og det tredje skildrer utviklingen av kjærlighetsforholdet til prestesønnen Jørgen. Erichsen legger også stor vekt på å skildre natur og kultur i landsdelen. Det er sannsynlig at Erichsen hentet noe av sin inspirasjon fra sin søster, Mildrid Støre. Hun ble blind som åtteåring og var den første blinde i Norge som tok embetseksamen i filologi.

Hun mottok Kulturdepartementets barnebokpris for *Signe og Signora* i 1970.

Bibliografi
-----------

* *Eventyr og historier for barn* – 1942
* *Istrollene* – 1947
* *Prinsessen som ville på ski* – 1947
* *Ole-Jakobs tur til Finnmark* – 1948
* *Ole-Jakob oppdager Island* – 1950
* *Eventyret om Sildine* – 1957
* *Signe* – 1965
* *Signes nye verden* – 1967
* *Tim, Tom og Trine og de andre i Huset* – 1969
* *Signe og Signora* – 1970
* *Oldemors visebok* – 1976

Referanser
----------

1. 1 2 3   www.begravdeioslo.no[Hentet fra Wikidata]
2. 1 2 3 4 5  Gudmund Hovdenak (1989). *Nordnorsk barne- og ungdomslitteratur: frå Petter Dass til Arvid Hanssen*. Tromsø: Tromsø lærerhøgskole. ISBN 8273890023.
3. ↑  *Folketelling 1865, Vefsn. Ragna Havig*.

Eksterne lenker
---------------

* (no) Publikasjoner av Eli Erichsen i BIBSYS

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |
Eli

OCHA-kart over guvernementet Nablus, Eli sør på kartet.
**Eli** (hebraisk: עֵלִי) er en stor blandet kollektiv, israelsk bosetning på den okkuperte Vestbredden. Den ligger nord for Jerusalem og Ramallah og hører under Mateh Binyamin regionale kommune. Mot slutten av 2011 hadde den et folketall på 3 200. Det internasjonale samfunn anser alle israelske bosetninger på Vestbredden illegale etter internasjonal rett, men den israelske regjering bestrider dette.

Eli ble grunnlagt den 11. september 1984, da tre familier flyttet inn i nye hus.

Etterhvert ble landsbyen et kommunesenter for Shilo-området. 

Eli er oppkalt etter den bibelske ypperstepresten som hadde tjeneste i Tabernakelet i nærheten av det bibelske Sjilo (1 Samuel 1,9).

Referanser
----------

1. ↑
2. ↑  «The Geneva Convention». BBC News. 10. desember 2009. Besøkt 27. november 2010.
3. ↑  Hoberman, Haggai (2008). *Keneged Kol HaSikuim* [*Against All Odds*] **(hebraisk)** (1st utg.). Sifriat Netzaim.

Eksterne lenker
---------------

* Offisielt nettsted Arkivert 2. november 2005 hos Wayback Machine. Arkivert 2005-11-02 hos Wayback Machine
* Bnei David Military Yeshiva
Eidsbygda i tidligere Eid og Voll kommune.  
Foto: Halvard Hatlen
**Eid og Voll**, i samtiden skrevet **Eid og Vold**, er en tidligere kommune i Møre og Romsdal.

Eid og Voll formannskapsdistrikt (kommune) ble utskilt fra Grytten formannskapsdistrikt i 1840. Gårdene Torvik, Monsås og Hagen i Grytten kommune ble overført til Eid og Voll etter kongelig resolusjon 10. september 1862.

Herredsstyret (kommunestyret) i Eid og Voll vedtok 11. desember 1865 enstemming at kommunen skulle deles, slik at de to delene skulle bli egne herreder (kommuner). Men delingen ble endelig fastsatt først ved kongelig resolusjon 11. januar 1873, slik at Eid og Voll ble egne kommuner 1. januar 1874. Ved delingen hadde Eid 1 048 innbyggere og et areal på 36 km², mens Voll hadde 695 innbyggere og et areal på 260 km².

1. januar 1964 ble kommunene Eid, Voll, Grytten, Hen og det meste av Veøy slått sammen til Rauma kommune. Ved sammenslåingen hadde Eid 381 innbyggere og Voll 1 163 innbyggere.

Kilder
------

* Dag Juvkam: *Historisk oversikt over endringer i kommune- og fylkesinndelingen*. Statistisk sentralbyrå 1999. ISBN 82-537-4684-9
* Administrasjonshistorisk oversyn for Rauma kommune (besøkt 23. juni 2012)
**Eidanger** var egen kommune inntil 1964 da den ble en del av Porsgrunn kommune i nedre Telemark. Eidanger dekker ca. 140 km² sørøst i Porsgrunn. Dagens bydel Eidanger omfatter ikke hele kommunens historiske utstrekning. Det heter «på Eidanger» når det er snakk om tettstedet, men «i Eidanger» når det er snakk om hele den gamle kommunen og prestegjeldet.

På Eidanger ligger den ca. 860 år gamle Eidanger kirke og Eidanger prestegård, bygd i 1819. Her finnes også Tveten barneskole og Tveten ungdomsskole, samt noe lett industri.

Eidanger omfattet i tidligere tider både Østre Porsgrunn og Brevik. Østre Porsgrunn ble 10. oktober 1760 skilt ut fra Eidanger og slått sammen med Vestre Porsgrunn, til Porsgrunn prestegjeld. Brevik ble skilt ut som eget prestegjeld 18. august 1860. Eidanger omfattet også Slemdal kirkesokn som ble skilt ut 10. juli 1847 og lagt til Gjerpen. (Slemdal ble senere skilt ut herfra som eget prestegjeld, den 21. april 1856).

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** GeoNames **·** Sentralt stedsnavnregister
 |
**Timothée Jordan** (født 27. februar 1865 i Chantilly, død ukjent) var en fransk cricketspiller som deltok i de olympiske leker 1900 i Paris

Jordan var med på det franske cricketlaget *Union des Sociétés Françaises de Sports Athlétiques* som tapte finalen til det britiske laget *Devon & Somerset County Wanderers* med 104-262, en finale som gikk over to dager. Cricket var med som en del av verdensutstillingen i Paris og det var først tolv år senere, i 1912 at International Olympic Committee besluttet at cricketkampen, det var kun en kamp som ble spilt, inngikk som en del av det olympiske programmet. Det er eneste gangen cricket har vært med som olympisk sport.

OL-medaljer
-----------

* 1900 Frankrikes flagg Paris - Sølv Sølv i cricket, Frankrikes flagg FRA

Referanser
----------

1. 1 2   Departmental archives of Oise[Hentet fra Wikidata]

Eksterne lenker
---------------

* (en) Timothée Jordan – Olympics.com Rediger på Wikidata

* (en) Timothée Jordan – Olympic.org Rediger på Wikidata

* (en) Timothée Jordan – Olympedia Rediger på Wikidata

* (en) Timothée Jordan – Sports-Reference (OL-resultater – arkivert) Rediger på Wikidata
**Bjørn Henrichsen** (født 1945) er en norsk statsviter. Han var direktør for Norsk senter for forskningsdata AS (NSD) frem til august 2018.

Henrichsen er utdannet cand.polit. med hovedfag i administrasjon og organisasjonsvitenskap fra Universitetet i Bergen (1974), der han skrev en hovedoppgave med tittelen *Rekruttering til vitenskapelige stillinger : Universitetet i Bergen, perioden 1948-70*. Han arbeidet tett med Stein Rokkan, og virkeliggjorde Rokkans ambisjoner om oppbygging av dataarkiv for kvantitative samfunnsvitenskapelige data gjennom oppbyggingen av Norsk samfunnsvitenskapelig datatjeneste. Med unntak av at avbrudd i årene 1981–1983, da han var assisterende universitetsdirektør ved Universitetet i Bergen, har Henrichsen vært denne institusjonens leder siden starten. Institusjonen endret i 2015 navn til Norsk senter for forskningsdata (NSD). 

Henrichsen har også hatt et internasjonalt engasjement i dataarkivbevegelsen. Han har vært president for Consortium of European Social Science Data Archives (CESSDA), samt har hatt styreverv og vært visepresident for International Federation of Data Organisations (IFDO). Videre har Henrichsen hatt sentrale verv i norsk og europeisk forskningsadministrasjon, blant annet i Norges forskningsråd og European Science Foundation. 

Det kongelige hoff kunngjorde 9. desember 2009 at Kongen hadde utnevnt Henrichsen til ridder av 1. klasse av St. Olavs Orden «for samfunnsnyttig virke.» Det ble samtidig vist til at kongen i avgjørelse om tildeling hadde lagt særlig vekt på hans «innsats for oppbyggingen av Norsk samfunnsvitenskapelig datatjeneste.» Bjørn Henrichsen og NSD ble i 2005 hedret med EUs Descartes-pris for sin innsats i European Social Survey (ESS), et omfattende prosjekt for innsamling og analyse av samfunnsvitenskapelige data.

Referanser
----------

1. ↑   arkiveringsdato 10. august 2019, arkiv-URL web.archive.org, www.nsd.uib.no[Hentet fra Wikidata]
2. ↑   web.archive.org[Hentet fra Wikidata]
3. ↑  «Bjørn Henrichsen - Utvalg». *www.nsd.no*. Forvaltningsdatabasen - NSD. Besøkt 31. januar 2022.
4. ↑  «Vigdis Kvalheim blir ny direktør». Arkivert fra originalen 7. januar 2019. Besøkt 26. januar 2021.
5. ↑  Henrichsen, Bjørn (1974). «MASTEROPPGAVE: Rekruttering til vitenskapelige stillinger : Universitetet i Bergen, perioden 1948-70». Bibsys/Oria. Besøkt 31. januar 2022.
6. ↑  «Tildeling av ordener og medaljer: Søk i arkivet», kongehuset.no, besøkt 9. desember 2009.

Eksterne lenker
---------------

* Faktaleverandør for hele landet fra *På Høyden*
* To norske Descartes-vinnere fra *forskning.no*
* Slår alarm om arbeidsmiljøet i NSD fra *khrono.no*

|  |  |
| --- | --- |
| Oppslagsverk/autoritetsdata | VIAF
 |
**Timothy Victor Ward** (født 17. oktober 1917 i Cheltenham, død 28. januar 1993 i Barton-under-Needwood) er en tidligere engelsk landslagsspiller i fotball. Han var også manager for fire engelske fotballklubber.

Biografi
--------

Han startet sin fotballkarriere i hans lokale klubb, Scunthorpe United. Etter å ha overbevist George Jobey, Derby County sin manager på den tiden, ble han kjøpt av Derby for £100 i april 1937. Året etter skaffet han seg fast plass på laget, og denne plassen hadde han fram til 2. verdenskrig brøt ut. 

I tiden etter krigen hadde han problemer med å spille seg inn på laget, og Arsenal ønsket å kjøpe han for £10 000. Dette ble avslått, og etter en stund greide Ward ikke bare å spille seg inn på klubblaget, men også landslaget.

Timothy Ward debuterte på landslaget mot Belgia den 21. september 1947. Han spilte to landskamper for England. 

I mars 1951 ble han overraskende solgt til Barnsley, en klubb han spilte for de to siste årene av sin fotballkarriere.

Ward gikk omtrent rett fra å være spiller i Barnsley til å bli manager. Han var i denne klubben i sju år før han overtok managerjobben i Grimsby Town. To år senere var han tilbake i Derby, denne gang som manager. Hans siste managerjobb var for Carlisle United der han var fram til september 1968.

Karriere som spiller
--------------------

### Klubblag

|
|  |
| Klubb | Ligakamper | Ligamål | Tidsrom |
| Cheltenham Town | ? | ? | 08/1935 - 04/1937 |
| Derby County | 238 | 4 | 04/1937 - 03/1951 |
| Barnsley | 33 | ? | 03/1951 - 03/1953 |

### Landslagskarriere for England

|
|  |
| Landskamp | Motstander | Tidspunkt | **Sted** | Resultat | Mål | **Klubb** |
| 1 | Belgia | 21/09-1947 | Brussel | 5-2 | 0 | Derby County |
| 2 | Wales | 10/11-1948 | Birmingham | 1-0 | 0 | Derby County |

Karriere som manager
--------------------

### Klubblag

| Klubb | Periode | Kamper | Seire | Uavgjort | Tap |
| --- | --- | --- | --- | --- | --- |
| Barnsley | 03/1953 - 02/1960 | 320 | 117 | 72 | 131 |
| Grimsby Town | 02/1960 - 06/1962 | 113 | 55 | 21 | 37 |
| Derby County | 06/1962 - 05/1967 | 219 | 72 | 59 | 88 |
| Carlisle United | 09/1967 - 09/1968 | 48 | 13 | 15 | 20 |

Kilder
------

* Mortimer, Gerald (2004): *The Who´s Who of DERBY COUNTY*. Breedon Books Publishing, Derby. ISBN 1-85983-409-4
* Rollin, Jack (1998): *ROTHMANS BOOK OF FOOTBALL RECORDS*. Headline Book Publishing, London. ISBN 0-7472-1954-0
* Brian Dennis (1996) "The Definitive Barnsley F.C." The Association of Football Statisticians, Essex. ISBN 1-899468-05-6

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Hæhre Entreprenører AS** er et norsk aksjeselskap som er grunnlagt av entreprenøren Albert Kristian Hæhre (f. 1954) i 1974. Selskapet har kontorer i Vikersund i Modum, på Billingstad i Asker og i Bergen, og arbeider innen vei- og anleggsutbygging. Sammen med datterselskapene Hæhre Mek. Verksted AS, Hæhre Maskinutleie AS, Hæhre Gulvstøp AS, Hæhre Auto AS og Zenith Survey tilbyr selskapet et bredt spekter av produkter og tjenester.

Hæhre Entreprenører fusjonerte med selskapet Betonmast i 2017. BetonmastHæhre Anlegg AS ble Norges fjerde største entreprenørselskap, med 2200 ansatte. I 2019 brøt imidlertid fusjonen sammen og Betonmast ble kjøpt av AF Gruppen.

Referanser
----------

1. ↑  «Hæhre Entreprenør blir BetonmastHæhre Anlegg». *Bygg.no - Byggeindustrien*. 22. november 2017. Besøkt 28. januar 2018.
2. ↑  «Entreprenører skiller lag etter store tap og intern strid». *dn.no*. 15. mars 2019. Besøkt 15. desember 2021.
3. ↑  «AF Gruppen kjøper Betonmast». *dn.no*. 19. august 2019. Besøkt 15. desember 2021.

Eksterne lenker
---------------

* Offisielt nettsted

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Erich Graf von Bernstorff-Gyldensteen** (født 26. juni 1883, død 6. oktober 1968) var en tysk skytter som deltok i de olympiske leker 1912 i Stockholm.

Von Bernstorff vant en olympisk bronsemedalje i skyting under OL 1912 i Stockholm. Han var med på det tyske laget som kom på tredjeplass i trap med 510 poeng, bak USA med 532 og Storbritannia med 511. De andre på laget var Alfred Goeldel, Horst Goeldel, Erland Koch, Albert Preuß og Franz von Zedlitz und Leipe. Von Bernstorff skjøt totalt 87 poeng som var det tredje beste resultatet på det tyske laget. Han kom på 17.-plass i den individuelle trapskytingen.

OL-medaljer
-----------

* 1912 Sveriges flagg Stockholm – Bronse Bronse i skyting, trap lagskyting (Tyskland)

Referanser
----------

1. ↑   sports-reference.com, www.sports-reference.com, besøkt 20. januar 2016[Hentet fra Wikidata]

Eksterne lenker
---------------

* (en) Erich Graf von Bernstorff – Olympedia Rediger på Wikidata

* (en) Erich Graf von Bernstorff – Sports-Reference (OL-resultater – arkivert) Rediger på Wikidata

* (en) Erich Graf von Bernstorff – databaseOlympics.com (arkivert) Rediger på Wikidata
**Hobro** er en by i Mariagerfjord kommune i Region Nordjylland i Danmark. Den er administrasjonssenter i kommunen. Hobro hadde 12 032 innbyggere i 2018.

Hobro oppstod på det naturlige ferdselsstedet innerst i Mariager Fjord, på en landtunge mellom denne og Vesterfjord. Litt sørvest for byen ligger ringborganlegget Fyrkat fra omtrent 980 e.Kr, et støttepunkt for den unge danske kongemakten for innkreving av skatter og avgifter. Et tilsvarende, men fire ganger større anlegg ligger på Aggersborg midt i Limfjorden.

I middelalderen oppstod byen på sørbredden ved en trebro som krysset elven Onsild Å, men man vet lite om byen i høymiddelalderen. Senest 1300 fantes det utvilsomt en virkelig by med romansk kirke sør for broen, og i 1421 nevnes den første handelsborger i Hobro. På byens eldste segl fra 1584 ses en stilisert bro.

Referanser
----------

1. 1 2  «BY1: Folketal 1. januar efter byområder, landdistrikter, alder og køn» **(dansk)**. Danmarks Statistik. Besøkt 9. august 2018.
2. ↑  Hobro fra Den Store Danske (besøkt 27. januar 2014)

Litteratur
----------

* Nordjyllands Amt; *Arkæologiens Nordjylland*, Aalborg 2003.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Nationalencyklopedin **·** VIAF **·** LCCN **·** GeoNames
 |

Portal: Danmark
**Hochlinfjellet** er et stort, hovedsakelig isdekket fjell lengst vest i Mühlig-Hofmannfjella i Dronning Maud Land. Hochlinfjellet ligger øst for fjellet Festninga og består av en rekke topper og fjellryggen Stålstuten. Høyeste punkt måler 2760 moh.

Området ble fotografert fra fly av den tyske antarktisekspedisjonen 1938–39 under ledelse av Alfred Ritscher, som navnga en rekke objekter. Området ble ytterligere kartlagt av norske kartografer basert på undersøkelser og flyfotografier fra den norske antarktisekspedisjonen 1956–60 og navngitt etter ekspedisjonens radiooperatør og hundekjører Lars Hochlin.

Identifiseringen av objektene tyskerne navnga er usikker, men Tyskland har valgt å tilegne dette fjellpartiet navnet **Preuschoffrücken** etter ingeniøren Franz Preuschoff som deltok på ekspedisjonen i 1938–39. De tyske kildene oppgir fjellets høyde til å være 2785 moh. basert på målinger fra 1986.

Se også
-------

* Liste over fjell i Dronning Maud Land

Referanser
----------

1. 1 2 3 4  Hochlinfjellet SCAR *Composite Gazetteer of Antarctica* (Norge). Katalognr. 6447
2. ↑  Hochlinfjellet *Stadnamn i norske polarområde*, Norsk polarinstitutt
3. 1 2  Hochlin, Mount SCAR *Composite Gazetteer of Antarctica* (USA). Katalognr. 6447
4. 1 2  Brunk, K.(1986): *Kartographische Arbeiten und deutsche Namengebung in Neuschwabenland, Antarktis Arkivert 16. januar 2014 hos Wayback Machine.*. - Deutsche Geodätische Kommission, Series E: Volume 24, Part I Annex 2, Frankfurt am Main

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR **·** Norsk polarinstitutt

 |
**Jean-Claude Colin** (født 7. august 1790 i St-Bonnet-le-Troncy, Frankrike, død 15. november 1875 i La Neylière Frankrike) var en katolsk prest og grunnlegger av maristene.

Under tiden som kapellan 1816–1825 på Cerdon fortsatte han sine medstudenters idé om å grunnlegge et Marias selskap som fikk offisiell anerkjennelse i 1836. 1825–1829 var Colin folkemisjonær på Bugey. Fra 1829–1839 superior til juniorseminar i Belley og fra 1836–1854 Generalsuperior til Maristpatrene. I 1872 gjorde han ferdig arbeidet med å forfatte ordensreglen.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   GeneaStar, GeneaStar person-ID colinj[Hentet fra Wikidata]
3. ↑   Ökumenisches Heiligenlexikon, Ökumenisches Heiligenlexikon ID J/Jean-Claude\_Colin.html[Hentet fra Wikidata]

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Gud wære med os-gården** er et monumentalt forretningspalass med adresse til Tollbugata 30 i Oslo. Arkitekten bak bygget var Ivar Cock med ingeniørbidrag fra Sigurd Høyer Ellefsen. Gården ble satt opp mellom 1898 og 1899.

Bygningen
---------

Bygget har en fasade av lys tegl over fem fulle etasjer og kjennetegnes først og fremst av sine store og åpne vindusflater. *Gud wære med os*-skriften som pryder fasaden, er hentet fra en bygård fra 1689 som stod på tomten før dagens bygning ble satt opp. Stilmessig er bygget en blanding av senhistorisme, nybarokk og nyrenessanse. Byggets utstrakte bruk av glass mellom pilastrene og et lite ornamentert uttrykk tatt i betrakning tiden er et tidlig forsøk på modernisme.

Bygget ble i 1976 oppført på Byantikvarens gule liste som verneverdig. Det inngår sammen med Christiania Sparebanks bygning i Øvre Slottsgate 3 i kulturhuset Sentralen.

Bilder
------

* Gårdens tittel står å lese i fasaden.Gårdens tittel står å lese i fasaden.
* Den opprinnelige «Gud wære med os»-gården fra 1689, som sto i Tollbugata 30 til 1898.Den opprinnelige «Gud wære med os»-gården fra 1689, som sto i Tollbugata 30 til 1898.

Litteratur
----------

* Morten Krogstad, red. (1996). *Kristiania i Sentrum*. Fortidsminneforeningen i Oslo og Akershus. s. 434–435. ISBN 8299359902.

Eksterne lenker
---------------

* Arc! Gud wære med os-gården
* Byantikvaren – Gul liste
* «Gud wære med os-gården». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
**Erich Otto Friedrich Herker** (født 25. september 1905, død 2. september 1990) var en tysk ishockeyspiller som deltok i de olympiske leker 1932 i Lake Placid.

Herker vant en olympisk bronsemedalje i ishockey under vinter-OL 1932 i Lake Placid. Han spilte på det tyske laget som kom på tredjeplass, bak Canada og USA, i OL-turneringen. Det var fire lag som deltok og alle lagene møttes to ganger. Tyskland tapte begge kampene til både USA og Canada med slo Polen med 2-1 og 4-1. Den fjerde olympiske turneringen i ishockey var også det sjette verdensmesterskapet i ishockey. Spillerne på Tysklands lag var Rudi Ball, Alfred Heinrich, Erich Herker, Gustav Jaenecke, Werner Korff, Walter Leinweber, Erich Römer, Martin Schröttle, Marquardt Slevogt og Georg Strobl. Herker spilte to av kampene i OL-turneringen og scoret et mål.

OL- og VM-medaljer
------------------

* OL 1932 USAs flagg Lake Placid - Bronse Bronse i ishockey, Tysklands flagg Tyskland
* VM 1932 USAs flagg Lake Placid - Bronse Bronse i ishockey, Tysklands flagg Tyskland

Referanser
----------

1. ↑   www.sports-reference.com[Hentet fra Wikidata]

Eksterne lenker
---------------

* (en) Erich Herker – Olympedia Rediger på Wikidata

* (en) Erich Herker – Sports-Reference (OL-resultater – arkivert) Rediger på Wikidata

* (en) Erich Herker – databaseOlympics.com (arkivert) Rediger på Wikidata

* (en) Erich Herker – Eurohockey.com Rediger på Wikidata

* (en) Erich Herker – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |